HNP reageer op Manuel Planne | Die Vryburger
HNP reageer op Manuel Planne
August 16, 2012 - Nuus - 4 comments
In 'n skerp bewoorde verklaring het mnr. Louis van der Schyff die ANC/SAKP planmaker, Trevor Manuel, tereg gewys op sy plan wat allerwee goed ontvang is, maar waaroor bedenkinge bestaan is die uitvoerbaarheid daarvan.
Die volledige verklaring lui soos volg:
•	Werkloosheid wat tans op 25% bereken word, moet afgebring word tot 14% in 2020 en 6% in 2030, sê dié plan. Daarmee saam word gesê "die kommissie stel stappe voor om onderwysers uit die buiteland te lok… werkspermitte van sewe jaar moet aan buitelanders toegestaan word wat aan Suid-Afrikaanse universiteite en kolleges kwalifiseer.
•	Die plan moet Suid-Afrikaners verenig. En dan: "'n uitgebreide afdeling handel oor ekonomiese transformasie met doeltreffender (my beklemtoning) swart ekonomiese bemagtiging en regstellende aksie (m.a.w. swart bevoordeling).
4 thoughts on "HNP reageer op Manuel Planne"
Andries August 16, 2012 at 8:34 pm
Al gehoor van n hoenderhemel? Hier beweeg ons nou in hom in!
Vaandrig August 16, 2012 at 11:02 pm
'n Vriend sê eendag hy moet sy hond veearts toe neem om verkeerd gemaak te word. Ek seg toe ek vertstaan nie. Hy beduie toe die hond moet gekastreer word maar hy weet nie hoekom mense van "regmaak" praat nie want die hond is reg as hy veearts toe gaan maar as die veearts met hom klaar is, dan is hy verkeerd.
Ek weet nie of 'n mens dan eerder van verkeerdstellende aksie as regstellende aksie moet praat nie.
Wat my baie hinder is dat die agbare Minister regstellende aksie in die plan insluit wat beteken dat Blankes tot in lengte van dae nog uit die ekonomie en sake-sektor geboelie gaan word.
In ander lande waar daar ook 'n drastiese ommeswaai van bewind was. was daar 'n tydperk vir die duur van regstellende aksie bepaal en na verloop van daardie tydperk, kon die verkeerd-gesteldes weer vrylik tot die ekonomie en sake-sektor toetree.
Vaandrig August 17, 2012 at 12:20 am
Jammer, na 11 uur in die aand is die grysstof nie meer so samehangend nie. Die bedoeling hierbo was om na die arbeidsmark en sake-sektor te verwys en nie na die "ekonomie en sake-sektor" nie.
Aanvullend – die tydsduur van regstellende aksie was in in sommige lande 15 jaar en in ander gevalle 20 jaar.
In Suid-Afrika is die ANC alliansie al 18 jaar aan bewind en dit skyn asof daar nooit 'n einde aan regstellende aksie gaan kom nie. Verkeerd-stellende aksie is egter aan die orde van die dag.
Bongani August 27, 2012 at 4:02 pm
Mnr van der Schyff, vergun my net 'n opmerking oor u strategie om korrupsie op te los, ek aanvaar u raad aan die huidige regering sou nie veel verskil van u beleid as uself sou regeer nie. Om persone summier te ontslaan, en dan met 'n (nou eers) bevoegde persoon te vervang, spreek van 'n reaktiewe paradigma.
Ek vind dit bietjie jammer dat u verval in politieke retoriek, 'n voorstel wat voorkomend (pro-aktief) is, is baie meer statig. Ek hoop nie die probleem is dat u dalk ook gewoond geraak het aan die swak diens en korrupsie, van die afgelope paar regerings, (dié wat die HNP opponeer het vir doeleinde van hierdie argument) dat strategiese denke vir "vure doodslaan" plek gemaak het nie. Met betrekking tot korrupsie is ek seker u party sal die uitdaging aanvaar om met 'n beter poging as voormelde vorendag te kom. As voorbeeld, een "tans gewilde" korrupsie truuk wat maklik voorkom kan word het te make met tenders vir openbare besteding. Buiten die HNP se eie vindingrykheid, het die wye wêreld het tog sekerlik ook goeie voorbeelde wat ons kan implementeer, selfs die DA vaar beter in die Wes-Kaap as die ANC in die ander provinsies, en ons wil tog sekerlik 'n beter poging as die DA oplewer.
Mnr Vaandrig noem ook 'n besprekingspunt wat dringend aandag verg, die sg "sunset clause"; dit word nog glad nie in SA op die spits gedryf nie.
Omdat u op die ANC-plan reageer aanvaar ons die HNP wil daadwerklik as politieke party tot die gesprek toetree, in die lig van bogenoemde en volgens die huidige spelreëls, moet u gelyk gee, die HNP se reaksie klink so effe vuisvoos.